Source: http://mikkeli.cloudnc.fi/fi-FI/Toimielimet/Suomenniemen_aluejohtokunta/Kokous_8112016/Suomenniemen_aluejohtokunnan_lausunto_te(2762)
Timestamp: 2019-08-18 15:48:03+00:00

Document:
Suomenniemen aluejohtokunnan lausunto teknisen lautakunnan vuoden 2017 talousarvioesityksestä | Mikkeli
Kokous 8.11.2016
Suomenniemen aluejohtokunnan lausunto teknisen lautakunnan vuoden 2017 talousarvioesityksestä
Suomenniemen aluejohtokunta, kokous 8.11.2016
§ 54 Suomenniemen aluejohtokunnan lausunto teknisen lautakunnan vuoden 2017 talousarvioesityksestä
Oheismateriaalina jaetaan teknisen lautakunnan talousarvioesitys ja investointiohjelma vuodelle 2017.
Aluejohtokunta katsoo, että Suomenniemen vanhan koulun muutostyö kaupungin kirjaston, nuorisotilojen ja yhteispalvelun käyttöön ei ole järkevä ratkaisu. Museovirasto valvoo vanhan koulun suojeltujen tilojen saneeraamista tarkasti, joten tilojen saattaminen toimivaksi kaupungin toimijoille on vaikeaa. Kyseiset viraston säädökset tulivat vastaan jo silloin, kun tiloihin suunniteltiin koulun teknisen työn tilojen rakentamista. Muutos tarkoittaisi nykyistä syrjäisempää sijaintia ajatellen yhteispalvelupisteessä ja kirjastossa asioivia. Ajoneuvoliikenne lisääntyisi nykyisen koulun piha-alueella, mikä on oppilaille lisääntynyt turvallisuusriski.
Tilojen tekniseen muutostyöhön varatun 350 000 euron rahoituksen lisäksi kulttuuri- nuoriso- ja liikuntalautakunta on hankkeen toteutuessa varaamassa kaluston hankintaan erillisen 50 000 euron määrärahan, jolloin hankkeeseen varatun rahoituksen loppusumma olisi kaupungilta 400 000 euroa. Nykyisen kirjastorakennuksen lämmitysjärjestelmän uusiminen voitaisiin saada aikaan edullisemmin, varsinkin, kun kirjastorakennuksen sulkeminen johtaisi joka tapauksessa viereisen päiväkodin ja rivitalon lämmitysjärjestelmien uusimiseen.
Kevyen liikenteen väylän rahoitus välillä keskusta-Kauriansalmi vuodelle tulee säilyttää vuoden 2018 investointiehdotuksessa vuodelle 2020 siirtämisen sijaan. Hankkeessa edelllytetään kaupungilta yhä aktiivista Ely-keskuksen aktivointia rahoituksen saamiseksi.
Muilta osin Suomenniemeä koskeviin talousarvioehdotuksen asioihin aluejohtokunnalla ei ole lausunnossaan huomautettavaa.
Kaupunginhallitus, Olli Lahti
§ 49 Suomenniemen aluejohtokunnan kohdeavustus, Lyytikkälä talon kesän 2016 aukiolo
§ 50 Suomenniemen aluejohtokunnan kohdeavustus, Kauriansalmen kylät ry
§ 51 Suomenniemen aluejohtokunnan kohdeavustus, Karkaus-Sydänmaan kyläyhdistykselle
§ 52 Yleisavustus, Karkaus-Sydänmaan kyläyhdistys
§ 53 Yleisavustus, MLL:n Suomenniemen yhdistys ry
§ 55 Suomenniemen aluejohtokunnan lausunto sivistystoimen vuoden 2017 talousarvioesityksestä ja vuosien 2018-2020 taloussuunnitelmasta
§ 56 Tiedoksi

References: § 54

§ 49

§ 50

§ 51

§ 52

§ 53

§ 55

§ 56